Dec 19,2018
బైక్‌ షేరింగ్‌ సేవల్లోకి ఓలా ఎంట్రీ ..
బెంగళూరు: దేశంలో అతిపెద్ద క్యాబ్‌ అగ్రిగేటర్‌ ఓలా బైక్‌ షేరింగ్‌ సేవల్లోకి అడుగు పెట్టనుంది. ఇందులో భాగంగా ఆ సంస్థ స్కూటర్‌ షేరింగ్‌ స్టార్టప్‌ సంస్థ వోగోలో 100 మిలియన్‌ డాలర్ల మేర పెట్టుబడులు పెట్టనుంది. ఇరు సంస్థల మధ్య కుదిరిన వ్యూహాత్మక ఒప్పందంలో భాగంగా దశల వారీగా ఓలా ఈ పెట్టుబడులు పెట్టనుందని సంస్థ ప్రతినిధులు తెలిపారు. ఈ ఒప్పందంలో భాగంగా త్వరలోనే ఓలా వేదికపై త్వరలోనే స్కూటర్‌ షేరింగ్‌ సౌకర్యాన్ని కూడా అందుబాటులోకి తేనుంది. ఓలా అదనపు పెట్టబడితో వోగో అదనంగా మరో లక్ష స్కూటర్లను కొనుగోలు చేయనుందని సంస్థ ఒక ప్రకటనలో వెల్లడించింది. వోగోలో తమ పెట్టుబడులు దేశంలో మొట్టమొదటి స్మార్ట్‌ మల్టీ-మోడల్‌ నెట్‌వర్క్‌ అనుసంధానానికి సాయపడుతుందని ఓలా కో ఫౌండర్‌ సీఈవో భవిష్‌ అగర్వాల్‌ ఒక ప్రకటనలో తెలిపారు.
మీ స్నేహితులకు రికమెండ్ చెయ్యండి